Vážené pani riaditeľky, páni riaditelia,

asi ste zaregistrovali vznik Iniciatívy bratislavských i žilinských učiteľov, ktorých cieľom je podporiť Výzvu Slovenskej komory učiteľov (viď <http://ibu7.webnode.sk/news/peticia-za-poziadavky-vo-vyzve-slovenskej-komory-ucitelov-vlade-sr-zo-dna-21-10-2015-na-stiahnutie/> ).

Naším zámerom je vyvolať celospoločenskú diskusiu o najdôležitejších problémoch slovenského školstva.

Pretože fungujeme na neformálnych základoch, sú naše možnosti, ako sa prejaviť, veľmi obmedzené. Naša prvá akcia: Zraz dlhých nosov, ktorá sa uskutočnila 5.11. 2015, sa stretla s pozitívnou odozvou u kolegov, preto sme pristúpili ku  Dňu zdravia. Cieľom tejto akcie je využiť zákonné možnosti   
a poukázať na to, že školu tvoria učitelia a bez nich školstvo stráca zmysel.

Ako radoví učitelia si uvedomujeme, že Deň zdravia Vám môže spôsobiť organizačné problémy, no chceme Vás poprosiť o zhovievavosť a podporu, lebo veríme, že náš cieľ je spoločný s tým Vaším - zlepšenie stavu školstva.

Ďakujeme Vám za pochopenie a podporu.

Za Iniciatívu bratislavských učiteľov Mgr. Róbert Beutelhauser

V Bratislave dňa 13. 11. 2015